ມີກໍລະນີຕິດ ເຊື້ອອີໂບລາ ລາຍທຳອິດ ຢູ່ໃນສະຫະລັດ 
ຍັງບໍ່ເປັນທີ່ຮູ້ເທື່ອວ່າ ນາງພະຍາບານ Nina Pham ຊຶ່ງ​ເປັນ​ຜູ້​ນຶ່ງທີ່ໄດ້​ດູ​ແລ ຜູ້​ຊາຍ​ຊາວໄລ​ບີ​ເຣຍ ທີ່ເສຍ​ຊີວິດຍ້ອນອີ​ໂບລາ ​ຢູ່​ໃນສະຫະລັດ ຕິດເຊື້ອໄວຣັສດັ່ງກ່າວ ມາໄດ້ແນວໃດ.
ບັນດາເຈົ້າໜ້າທີ່ການແພດ ໃນສະຫະລັດ ກໍາລັງແນະນຳໃຫ້ ບັນດາໂຮງໝໍຂອງປະເທດ ພາກັນທົບທວນການປະຕິບັດງານ ຂອງເຂົາເຈົ້າ ໃນການໃຫ້ການປິ່ນປົວແກ່ຄົນເຈັບ ທີ່ຕິດເຊື້ອ ອີໂບລາ ຫລັງຈາກມີກໍລະນີຕິດແປດເຊື້ອໄວຣັສຄົນທຳອິດຢູ່ ໃນປະເທດນີ້ ດອກເຕີ Tom Frieden ຫົວໜ້າ ສູນກາງຄວບຄຸມ ແລະປ້ອງ ກັນພະຍາດ (CDC) ກ່າວໃນວັນຈັນວານນີ້ວ່າ ບັນດາເຈົ້າໜ້າ ທີ່ ກຳລັງພາກັນສືບສວນວ່າ ດ້ວຍເຫດໃດ ນາງພະຍາບານ ທີ່ ນະຄອນ Dallas ຈຶ່ງໄດ້ເປັນຜູ້ທຳອິດທີ່ຕິດແປດພະຍາດນີ້ ຢູ່ ໃນສະຫະລັດ ທ່ານກ່າວວ່າ “ການປະຕິບັດຜິດຫລັກການ” ທີ່ ບໍ່ຮູ້ວ່າແມ່ນອັນໃດ ເປັນສາເຫດຂອງການຕິດແປດເຊື້ອອີໂບລາ ຂອງນາງພະຍາບານ Nina Pham ຊຶ່ງເປັນຜູ້ນຶ່ງທີ່ໄດ້ດູແລ ຜູ້ຊາຍຊາວໄລບີເຣຍ ທີ່ເປັນຄົນທຳອິດ ທີ່ເສຍຊີວິດຍ້ອນອີໂບລາ ຢູ່ໃນ ສະຫະລັດ ດອກເຕີ Frieden ກ່າວວ່າ : ເວລານີ້ ສູນກາງຄວບຄຸມ ແລະປ້ອງກັນພະຍາດ (CDC) ກຳລັງສັງເກດການເບິ່ງ ບັນດາ ພະນັກງານ ຢູ່ໂຮງໝໍ 48 ແຫ່ງທີ່ໄດ້ປິ່ນປົວ ຫລືສຳພັດກັບຜູ້ຊາຍຊາວ ໄລບີເຣຍ ທີ່ໄດ້ ເສຍຊີວິດຢູ່ນະຄອນ Dallas ນັ້ນ ດອກເຕີ Frieden ໄດ້ຮຽກຮ້ອງໃຫ້ ບັນດາໂຮງໝໍ ຕ່າງໆ ຈົ່ງສັງເກດເບິ່ງຄົນເຈັບທີ່ເປັນໄຂ້ ຫລືມີ ອາການຂອງ ອີໂບລາ ຜູ້ທີ່ເດີນທາງຈາກ ອາຟຣິກາຕາເວັນຕົກ ໃນລະຍະ 21 ມື້ທີ່ຜ່ານມາ ການລະບາດຂອງ ອີໂບລາ ໄດ້ເຮັດໃຫ້ມີຜູ້ເສຍຊີວິດ ຫລາຍກວ່າ 4,000 ຄົນແລ້ວ ຢູ່ທົ່ວ ໄລບີເຣຍ ກີນີ ແລະຊີແອລາ ລີອອນ